Diari Oficial de la Generalitat Valenciana


Sumari del DOGV 9883, del 02-07-2024 (2024/6235)

RESOLUCIÓ de 25 de juny de 2024, del conseller d'Educació, Universitats i Ocupació, per la qual es dona publicitat a nomenaments de vocals en el Consell Social de la Universitat d'Alacant.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/6235


Data del document
:   25-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 25 de juny de 2024, del conseller d'Educació, Universitats i Ocupació, per la qual es dona publicitat a nomenaments de vocals en el Consell Social de la Universitat d'Alacant. [2024/6235]  
La Llei orgànica 2/2023, de 22 de març, del sistema universitari, assigna a les comunitats autònomes la competència per a regular la composició i funcionament del Consell Social, garantint la presència de persones proposades pels diferents sectors representatius de la vida econòmica, social i cultural de l'entorn, coneixedores de l'activitat i dinàmica universitàries, així com l'absència de conflicte d'interessos amb la universitat. Així mateix, en l'article 47.3 establix que seran membres del Consell Social el rector o rectora, el gerent o la gerent, el secretari o secretària general, així com un representant del personal docent i investigador, un altre del personal tècnic, de gestió i d'administració i servicis, triats pel Consell de Govern entre els seus membres, i un tercer del Consell d'Estudiants, triat pel mateix Consell, tots ells amb veu i vot.  
  
La Llei 2/2003, de 28 de gener, de consells socials de les universitats públiques valencianes, regula la seua composició en el seu article 5.  
El Consell de Govern de la Universitat d'Alacant, en la sessió de 22 de maig de 2024, segons s'arreplega en l'article 47.3 de la Llei orgànica 2/2023, de 22 de març, del sistema universitari, ha designat Rosabel Roig Vila en representació del personal docent i investigador i Rafael Sirvent Lloret en representació del personal tècnic, de gestió i d'administració i servicis, en substitució, respectivament, de Nuria Fernández Pérez i d'Alfonso Cueto Rejón, tots dos nomenats mitjançant Orde 21/2020, de 27 d'octubre, de la consellera d'Innovació, Universitats, Ciència i Societat Digital, per la qual es nomenen vocals del Consell Social de la Universitat d'Alacant (DOGV 8943, 03.11.2020).  
  
Vist el que s'ha exposat, de conformitat amb el que es disposa en l'article 47.3 de la Llei orgànica 2/2023, de 22 de març, del sistema universitari; en els articles 5, 6 i 7 de la Llei 2/2003, de 28 de gener, de consells socials de les universitats públiques valencianes, el certificat del Consell Social de la Universitat d'Alacant i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Donar publicitat, per resolució del conseller d'Educació, Universitats i Ocupació, al nomenament de Rosabel Roig Vila en el Consell Social de la Universitat d'Alacant, en representació del personal docent i investigador en el Consell de Govern de la citada universitat, en substitució de Nuria Fernández Pérez.  
  
Segon  
Donar publicitat, per resolució del conseller d'Educació, Universitats i Ocupació, al nomenament de Rafael Sirvent Lloret en el Consell Social de la Universitat d'Alacant, en representació del personal tècnic, de gestió i d'administració i servicis en el Consell de Govern de la citada universitat, en substitució d'Alfonso Cueto Rejón.  
  
  
Tercer  
La Resolució tindrà efecte el mateix dia de la seua publicació en el Diari Oficial de la Generalitat Valenciana.  
 De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la resolució, que posa fi en la via administrativa, podrà ser objecte de recurs potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 25 de juny de 2024. El conseller d'Educació, Universitats i Ocupació: José Antonio Rovira Jover.